hotchpotch/miracl-hf-unified huggingface dataset:
โฮะริโคะชิ ไฮสกูล
โฮะริโคะชิ ไฮสกูล หรือ โรงเรียนมัธยมศึกษาตอนปลายโฮะริโคะชิ () เป็นโรงเรียนมัธยมศึกษาเอกชนในประเทศญี่ปุ่นที่ก่อตั้งในปี พ.ศ. 2466 โรงเรียนนี้มีชื่อเสียงมากเนื่องจากได้รับความนิยมจากนักแสดงญี่ปุ่น นักร้องญี่ปุ่นเป็นจำนวนมาก
- โรงเรียนหญิงล้วนโฮะริโคะชิถูกก่อตั้งขึ้น
- โรงเรียนโฮะริโคะชิเปลี่ยนระบบตามระบบโรงเรียนใหม่
- โรงเรียนผ่านตรากฎหมายของพระราชบัญญัติโรงเรียนเอกชนในญี่ปุ่น กลายเป็นรูปแบบองค์กร
- เริ่มใช้หลักสูตรนอกเวลา ในระดับชั้นมัธยมศึกษา
- เปลี่ยนรูปแบบโรงเรียนจากโรงเรียนหญิงล้วนเป็นโรงเรียนสหศึกษา (มีทั้งชายและหญิง)
- เพิ่มหลักสูตรโครงการสามัญแผนกวิชาพาณิช
- ครบรอบ 50 ปี มีการศึกษาหลักสูตรการศึกษาในประเทศแถบยุโรป
- ได้รับรางวัลการแข่งขันภาพสีน้ำมัน
- นักกีฬาเทนนิสชายถูกส่งไปแข่งขันระดับชาติ และได้รับรางวัลส่วนหนึ่ง
- นักเทนนิสชายได้รับรางวัลชนะเลิศในระดับองค์กรทางการศึกษา
- ยกเลิกหลักสูตรนักเรียนมัธยมศึกษาตอนต้น
- ได้รางวัลชนะเลิศการแข่งขันเทนนิสระดับชาติ
- ได้รับรางวัลเทนนิสชายระดับต้น
- ตกรอบที่ 2 การแข่งขันฟุตบอลโรงเรียนมัธยมศึกษาตอยปลาย ในรายการชิงแชมป์ทัวร์นาเมนต์ราดสโมสรฟุตบอลครั้งที่ 68
- เปลี่ยนแปลงเครื่องแบบการแต่งกาย
- ได้รับรางวัลจากกรมศิลปากรญี่ปุ่น ในงานนิทรรศการวิทยาศาสตร์ประเภทชนะเลิศ
- ได้รับรางวัลด้านกีฬา
- ได้รับเกียตริให้เข้าร่วมเล่นสโมสรฟุตบอล
- อยู่อันดับที่ 16 ของโรงเรียนมัธยมศึกษาจากทั้งหมด 70 สถาบัน จากสโมสรชิงแชมป์ฟุตบอล
- โรงเรียนปรับปรุงอาคารภายนอกและห้องรับประทานอาหาร
- ได้รับเกียตริให้เข้าร่วมเล่นสโมสรฟุตบอล
- เปลี่ยนชื่อหลักสูตร
- เป็นตัวแทนไปแข่งโอลิมปิกฤดูร้อน 1996
- โรงเรียนได้รับรางวัลนิทรรศการภาพวาดสีน้ำมัน
- ชนะรางวัลเทนนิสคลับ
- ได้รับรางวัล "Fine Arts" และ "Grand Prize" สำหรับรูปประติมากรรมในงานนิทรรศการวิทยาศาสตร์
- ระลึกห้องเรียนแห่งศตวรรษที่ 21 (2001 GEDENK HALLE)
- ได้รับรางวัลงานแสดงสินค้าดีเด่น จากกรมศิลปากรญี่ปุ่น
- จัดงานครบงาน 80 ปี
- ได้รับรางวัลงานแสดงสินค้าดีเด่น จากกรมศิลปากรญี่ปุ่น
- เปลี่ยนรูปแบบชุดอีกครั้ง โดยเปลี่ยนเสื้อนักเรียนหญิงใหม่ ยกเว้นเน็คไทของผู้ชาย
-เปลี่ยนแปลงชุดรูปแบบใหม่อีกครั้ง โดยเปลี่ยนทั้งนักเรียนชายและหญิง
-ก่อตั้งเว็บไซต์อย่างเป็นทางการ
นอกจากนี้การสอบสวนผู้กระทำผิดกฎระเบียบของโรงเรียน จะดำเนินการและตัดสินโดยประธานหรือผู้นำนักเรียน
โรงเรียนเตรียมอุดมศึกษาพัฒนาการ สุวรรณภูมิ
โรงเรียนเตรียมอุดมศึกษาพัฒนาการสุวรรณภูมิ มีตัวย่อ ต.อ.พ.ภ. เป็นโรงเรียนรัฐบาลประเภทโรงเรียนมัธยมศึกษาขนาดกลาง สังกัดสำนักงานเขตพื้นที่การศึกษามัธยมศึกษาเขต 2 (กรุงเทพมหานคร) ตั้งอยู่ที่ 199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร เปิดสอนในระดับชั้นมัธยมศึกษาปีที่ 1 ถึง ระดับชั้นมัธยมศึกษาปีที่ 6 แบบสหศึกษา
โรงเรียนก่อตั้งเมื่อวันที่ 9 กุมภาพันธ์ พ.ศ. 2554 โดย ดร.อุดม พรมพันธ์ใจ ซึ่งเป็นผู้อำนวยการโรงเรียนเตรียมอุดมศึกษาพัฒนาการ ในขณะนั้น โรงเรียนเตรียมอุดมศึกษาพัฒนาการสุวรรณภูมิ ถือเป็นโรงเรียนในเครือข่ายโรงเรียนเตรียมอุดมศึกษาพัฒนาการ แห่งที่ 9
ปัจจุบันโรงเรียนเตรียมอุดมศึกษาพัฒนาการสุวรรณภูมิ มีเนื้อที่ภายในโรงเรียนทั้งหมด 19 ไร่ ซึ่งได้รับจากนายอภิสิทธิ์ งามอัจฉริยะกุล กรรมการผู้จัดการ บริษัท เค.ซี พร็อพเพอร์ตี้ จำกัด (มหาชน) ในวันที่ 8 กุมภาพันธ์ 2554 และได้ถือเอาวันรุ่งขึ้นวันที่ 9 กุมภาพันธ์ พ.ศ. 2554 เป็นวันก่อตั้งโรงเรียน
เนื่องจากนักเรียนที่โรงเรียนเตรียมอุดมศึกษาพัฒนาการมีจำนวนมากเกินไป ทางโรงเรียนจึงลงความเห็นว่าควรที่จะสร้างโรงเรียนในเครือข่ายโรงเรียนเตรียมอุดมศึกษาพัฒนาการเพิ่มขึ้นมา โดยใช้ชื่อว่า โรงเรียนเตรียมอุดมศึกษาพัฒนาการสุวรรณภูมิ พอดีกับที่นายอภิสิทธิ์ งามอัจฉริยะกุล ได้บริจาคเนื้อที่จำนวน 19 ไร่ให้ทางโรงเรียน จึงนำที่ดินนั้นมาสร้างเป็นโรงเรียนเตรียมอุดมศึกษาพัฒนาการสุวรรณภูมิ
ในปีการศึกษา 2560 (ตั้งแต่วันที่ 16 พฤษภาคม 2560) โรงเรียนเตรียมอุดมศึกษาพัฒนาการสุวรรณภูมิ ได้ทำการย้ายที่ตั้งของสถานศึกษา จากที่ตั้งชั่วคราว 499 ถนนพัฒนาการ แขวงสวนหลวง เขตสวนหลวง กรุงเทพมหานคร 10250 (สถานที่ตั้งเดียวกันกับโรงเรียนเตรียมอุดมศึกษาพัฒนาการ) ไปยังสถานที่ตั้งจริง 199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร 10520 (แผนที่ที่ตั้งใหม่ )
199 ซอยร่มเกล้า 17 ถนนร่มเกล้า แขวงคลองสามประเวศ เขตลาดกระบัง กรุงเทพมหานคร 10520
อะพอลโล 11
อะพอลโล 11 () เป็นยานอวกาศลำแรกที่ลงจอดบนผิวของดวงจันทร์สำเร็จขององค์การนาซา อะพอลโล 11 ถูกส่งขึ้นสู่ชั้นบรรยากาศโดยจรวดแซทเทิร์น 5 (Saturn V) ที่ฐานยิงจรวจที่แหลมเคเนดี รัฐฟลอริดา เมื่อวันที่ 16 กรกฎาคม ค.ศ. 1969 อีก 6 วันต่อมาก็สามารถลงจอดบริเวณ "ทะเลแห่งความเงียบสงบ” (Mare Tranquilitatis) ได้สำเร็จ ลูกเรือประกอบด้วย นีล อาร์มสตรอง (Neil Alden Armstrong) ผู้บังคับการ, เอดวิน อัลดริน (Adwin Aldrin) และ ไมเคิล คอลลินส์ (Michael Collins) อาร์มสตรองเป็นมนุษย์คนแรกที่ลงมาประทับรอยเท้าบนดวงจันทร์ ตามมาด้วยอัลดริน ทั้งสองได้ติดตั้งเครื่องวัดแผ่นดินไหว กระจกเลเซอร์เครื่องวัด "ลมสุริยะ" และเก็บตัวอย่างหินและดิน 20.8 กิโลกรัม นำกลับโลก รวมเวลาอยู่บนดวงจันทร์ 21 ชั่วโมง 36 นาที ใช้เวลานับตั้งแต่ออกเดินทางจนกลับถึงโลก 195 ชั่วโมง 18 นาที 35 วินาที กลับถึงโลกในวันที่ 24 กรกฎาคม พ.ศ. 2512 ยานอวกาศอะพอลโล 11 เป็นส่วนหนึ่งของ โครงการอะพอลโล (Apollo Project) ซึ่งเกิดจากความปรารถนาของประธานาธิบดี จอห์น เอฟ. เคนเนดี ที่ต้องการส่งมนุษย์ไปยังดวงจันทร์ให้สำเร็จ และกลับมายังโลกอย่างปลอดภัย
เคย์ลี เดอเฟอร์
เคย์ลี ดีเฟอร์ () (เกิด 23 กันยายน ค.ศ. 1986) เป็นนักแสดงหญิงชาวอเมริกัน เป็นที่รู้จักจากการรับบทเป็น ไอวี่ ดิกเกนส์/ชาร์ลี โร้ดส์ ในละครชุดทางโทรทัศน์เรื่องแสบใสไฮโซ ()
ชเปทซ์เลอ
ชเปทซ์เลอ (Spätzle) [ˈʃpɛtslə] มาจากคำว่า "Spatz" (ชปัซ) ซึ่งเป็นการลดรูปคำจากคำว่า "Wasserspatzen" (วัสเซอร์ชปัซเซน) ซึ่งเป็นภาษาของแคว้นสวาเบีย (Swabia) ทางตอนใต้ของเยอรมนี จากหลักฐานในสมัยคริสต์ศตวรรษที่ 18 โดยสันนิษฐานว่าน่าจะมีความหมายมาจากคำว่า "นกกระจอก" (Sperling) หรือจากคำกริยา "ทำให้เป็นก้อน" (Batzen) บางครั้งก็เรียกว่า "Spatzen" (ชปัซเซน) หรือ "Spätzli" (ชเปซลี) และ "Chnöpfli" (ชเนิบฟลี) ในสวิตเซอร์แลนด์ สำหรับที่มาของคำเรียกยังเป็นที่ถกเถียงกันอยู่ อีกสมมติฐานหนึ่งอ้างว่าเป็นคำยืมที่ออกเสียงผิดมาจากคำภาษาอิตาลี Spezzato (สเป็ซซาโต) ซึ่งแปลว่า ถูกหั่นให้เป็นชิ้นๆ
เส้นชเปทซ์เลอเป็นอาหารท้องถิ่นประเภทแป้งจากแคว้นสวาเบียทางตอนใต้ของประเทศเยอรมนีติดกับแถบประเทศฝรั่งเศส รับประทานเป็นเครื่องเคียงหรือปรุงร่วมกับส่วนผสมอื่นก็ได้ ในฮังการีและสโลเวเกียมีอาหารจากเส้นชเปทซ์เลอที่คล้ายกันชื่อ "galuska" หรือ "halušky" และในออสเตรียมีอาหารคล้ายกันที่เกิดจากการผสมผสานระหว่างอาหารของฮังการีและสโลเวเกียเช่นกัน สเป็ซเล่อในแคว้นสวาเบียนิยมเรียกเป็นคำนามพหูพจน์ว่า "Spätzlâ" หรือ "Spatzâ".
หากเส้นชเปทซ์เลอนั้นมีความยาวมากกว่าสี่เท่าของความหนาของเส้นจะเรียกว่า "langen Spätzle" (ลางเงนชเปทซ์เลอ) และหากสั้นกว่าสองเท่าของความหนาจะเรียกว่า "Knöpfle" (คเนิบเฟลอ) และสำหรับชเปทซ์เลอที่จับเป็นก้อนขนาดไม่เท่ากันมีชื่อเรียกหลายชื่อด้วยกัน เช่น Raben (ราเบน), Störchen (ชเตอร์เคน), Rappen (รับเพน), Nachtigallen (นักทิกัลเลน), Großvat (t) er (โกรสฟาเทอร์) หรือ Adler (อาดเลอร์) ซึ่งล้วนแต่เป็นชื่อนกทั้งสิ้น
แป้งชเปทซ์เลอมีส่วนผสมจากแป้งสาลี ไข่ไก่และน้ำอุ่น ในบางท้องที่อาจผสมนมและเกลือลงไปด้วย ซึ่งสัดส่วนของส่วนผสมจะแตกต่างกันไป ส่วนผสมโดยประมาณสำหรับรับประทาน 1 คน ใช้แป้งสาลี 100 กรัม เกลือหนึ่งหยิบมือและไข่ไก่หนึ่งฟอง และหากมีจำนวนคนเพิ่มขึ้นให้เพิ่มไข่มากกว่าจำนวนคนหนึ่งฟอง แป้งชเปทซ์เลอผสมสำเร็จตามร้านค้ามักจะใช้แป้งสาลีบดหยาบหรืออาจใช้แป้งสเปลท์หรือแป้งเซมะลีเนอร์บดละเอียดเป็นส่วนผสมซึ่งทำให้ส่วนผสมจับเป็นก้อนน้อยกว่า
แป้งชเปทซ์เลอแตกต่างจากแป้งสำหรับทำเส้นพาสต้าตรงที่จะชื้นและนิ่มมากกว่าแต่เหนียวน้อยกว่า จึงทำให้รีดเป็นเส้นเหมือนเส้นพาสต้าไม่ได้ วิธีการทำเส้นชเปทซ์เลอมีหลายวิธีแตกต่างกัน คือเมื่อเส้นชเปทซ์เลอสุกก็จะลอยขึ้นมา หลังจากนั้นใช้กระชอนตักขึ้นมาให้สะเด็ดน้ำโดยไม่ต้องแช่น้ำเย็น แต่สามารถรับประทานร้อนๆ ได้ทันที และนอกจากวิธีการเตรียมเส้นดังกล่าวแล้วยังมีเส้นชเปทซ์เลออบแห้งและแบบแช่แข็งขายที่สามารถนำมาต้มรับประทานได้
เคปเลอร์-22บี
เคปเลอร์-22บี () เป็นดาวเคราะห์นอกระบบดวงแรกที่ได้รับการยืนยันการค้นพบโดยของกล้องโทรทรรศน์อวกาศเคปเลอร์ของนาซา ที่เป็นไปได้ว่าอาจมีเขตอาศัยได้ รวมทั้งมีการโคจรรอบดาวฤกษ์ที่มีลักษณะเหมือนดวงอาทิตย์ มีระยะทางห่างจากโลกประมาณ 600 ปีแสง
การค้นพบนี้ได้รับการประกาศขึ้นในวันที่ 5 ธันวาคม ค.ศ. 2011 ดาวเคราะห์ดวงนี้ถูกค้นพบครั้งแรกในวันที่สามของปฏิบัติการทางวิทยาศาสตร์เคปเลอร์ในช่วงกลางปี ค.ศ. 2009
ซูการ์โน (แก้ความกำกวม)
ซูการ์โน อาจหมายถึง
ฟูจิโยชิดะ
ฟูจิโยชิดะ () เป็นเมืองในจังหวัดยามานาชิ ประเทศญี่ปุ่น ตั้งอยู่ในบริเวณพื้นที่ทะเลสาบฟูจิทั้งห้าเหนือระดับน้ำทะเล 2,140 ถึง 2,800 ฟุต ในปี พ.ศ. 2553 มีจำนวนประชากร 52,452 คน
ล็อกคอร์ริบ
ล็อกคอร์ริบ () เป็นทะเลสาบทางตะวันตกของประเทศไอร์แลนด์ มีแม่น้ำคอร์ริบไหลจากทะเลสาบไปทางตะวันออกเฉียงใต้ ลงสู่อ่าวกัลเวย์ มีเนื้อที่ 178 กม²
วิลเลียม ไวลด์ บิดาของออสการ์ ไวลด์ เขียนหนังสือเกี่ยวกับทะเลสาบแห่งนี้ ตีพิมพ์ครั้งแรกในปี ค.ศ. 1867 เขาสร้างบ้านฤดูร้อนบริเวณทะเลสาบ เรียกว่า บ้านมอยทูรา
ขุยมะพร้าว
ขุยมะพร้าว คือ เปลือกมะพร้าวที่ปั่นเอาใยออก หรือ ปั่นให้ใยละเอียด เป็นขุยๆละเอียดประมาณเม็ดทราย แห้งสนิท (ไม่ไช่เปลือกสับ)
เป็นเศษเหลือของโรงงานทำเส้นใยมะพร้าวซึ่งได้ทุบกาบมะพร้าวเพื่อนำเส้นใยไปทำเบาะนั่ง เศษเหลือเหล่านี้เป็นผง ๆ มีคุณสมบัติเบา อุ้มน้ำได้ดี และเก็บความชื้นไว้ได้นาน
เมื่อจะใช้ต้องพรมน้ำให้ขุยมะพร้าวมีความชื้นพอเหมาะ ไม่แฉะ และไม่แห้งเกินไป
เหมาะสำหรับการควั่นตอนกิ่งไม้ เพื่อเพาะชำต้นไม้
วรุตม์ พิทักษ์สรยุทธ
วรุตม์ พิทักษ์สรยุทธ (ชื่อเล่น : น๊อต) เกิดเมื่อวันที่ 12 ตุลาคม 2526 เป็นศิลปินในสังกัด เลิฟอีส (LOVEiS) และ โซนี่ มิวสิก เป็นโปรดิวเซอร์เพลงในผลงานของตัวเอง ทั้งเนื้อร้อง ทำนอง และ เรียบเรียง ในการทำงานด้านดนตรี วรุตม์ได้มีโอกาสร่วมงานกับศิลปินหลายท่าน เช่น บอย โกสิยพงษ์ สุธี แสงเสรีชน และอีกหลายท่าน นอกจากงานทางด้านดนตรีแล้ว ปัจจุบันวรุตม์ยังทำงานประจำที่การไฟฟ้าฝ่ายผลิตแห่งประเทศไทย ในแผนกบริหารประเด็น (Issues Management) อีกด้วย
2557
2558
2557
ลิเลียน การ์เซีย
ลิเลียน แอนเน็ต การ์เซีย (Lilián Annette Garcia) เกิดวันที่ 19 สิงหาคม ค.ศ. 1966 เป็นนักร้องและผู้ประกาศบนเวทีชาวสเปน-เปอร์โตริโก-อเมริกัน เป็นที่รู้จักในการทำงานกับWWEเป็นผู้ประกาศนาม ลิเลียน การ์เซีย (Lilian Garcia)
โมโนโพลี (วิดีโอเกม)
โมโนโพลี () หรือเกมเศรษฐีในรูปแบบวิดีโอเกมที่ผลิตโดยปาร์คเกอร์บราเธอร์ ซึ่งประสบความสำเร็จอย่างสูงในรูปแบบของเกมกระดาน การดัดแปลงในรูปแบบวิดีโอเกมครั้งแรกได้เริ่มใน ค.ศ. 1985 โดยใช้ชื่อว่า"โมโนโพลี" สำหรับระบบบีบีซี ไมโคร, แอมสแตรด ซีพีซี และ แซดเอ็กซ์ สเปคตรัม เป็นเวลากว่าหนึ่งปีที่โมโนโพลี ได้รับการออกตัวสำหรับระบบปฏิบัติการที่แตกต่างกันในพีซีและแมคอินทอชแฟลตฟอร์ม นอกจากนี้ ยังมีรุ่นที่ได้รับอนุญาตและผลิตสำหรับแฟมิคอม, ซูเปอร์แฟมิคอม, เกมบอย, เกมบอยแอ็ดวานซ์, นินเทนโด 64, เกมคิวบ์, เพลย์สเตชัน, เพลย์สเตชัน 2, เซก้ามาสเตอร์ซิสเต็ม, เมก้าไดร์ฟ, เอกซ์บอกซ์, เอกซ์บอกซ์ 360, เพลย์สเตชัน 3, เพลย์สเตชันพอร์เทเบิล และ วีคอนโซล ตลอดจนเวอร์ชันโทรศัพท์มือถือ (พีดีเอ/สมาร์ทโฟน)
สำหรับเวอร์ชันเพลย์สเตชัน ได้รับการพัฒนาโดยเกรมลินอินเตอร์แอคทีฟ ในขณะที่เวอร์ชันพีซี/แมค ได้รับการพัฒนาโดยเวสท์วูดสตูดิโอ โดยในแบบพีซี/แมคเป็นการฉายภาพแบบบนลงล่าง ส่วนแบบเพลย์สเตชันเป็นแบบสามมิติ ทั้งสองเวอร์ชันมีภาพเคลื่อนไหวในแบบทั่วไป โดยจะแสดงเมื่อตัวเดินได้ทำการเคลื่อนย้ายตัวเอง
สำหรับเวอร์ชันใหม่ได้รับการพัฒนาโดยอิเล็คโทรนิค อาร์ตส โดยได้เปิดตัวใน ค.ศ. 2008 สำหรับวี, เพลย์สเตชัน 3, ไอโฟน และเอกซ์บอกซ์ 360 กับปรับรูปแบบลงเล็กน้อยสำหรับเพลย์สเตชัน 2 ซึ่งรวมถึงการเลือกกระดานแบบข้ามมหาสมุทรแอตแลนติก ตลอดจนกระดานแบบ "เฮียร์แอนด์นาว" (Here & Now) และโหมดเกมรูปแบบใหม่ที่มีชื่อว่า"ริชเชสท์" ซึ่งไม่ได้รองรับในระบบออนไลน์แต่ประการใด
เกมโมโนโพลีของอิเล็คโทรนิค อาร์ตส ได้รับคะแนนค่อนข้างต่ำ โดยมีค่าเฉลี่ย 54% สำหรับเพลย์สเตชัน 3 ซึ่งจัดทำโดยเว็บเมตาคริทิก และ 56% สำหรับเอกซ์บอกซ์ 360 ในขณะที่ระบบวี มีการตอบรับที่ดีกว่าด้วยค่าเฉลี่ย 70%
นิตยสารทางการนินเทนโดในสหราชอาณาจักรมีการตอบรับในเชิงบวกมากที่สุดในการประเมินเวอร์ชันของระบบวี ซึ่งพวกเขากล่าวว่า"สนุกมาก" ในฉบับคริสต์มาส 2008
ยูโรเกมเมอร์ให้ความกระตือรือร้นต่อเกมนี้ค่อนข้างน้อย โดยกล่าวว่า: "สำหรับราคาโมโนโพลีในระบบวี คุณควรซื้อโมโนโพลีแบบของจริงสองเท่าตัว หรือคุณไม่ควรซื้อโมโนโพลีอย่างเด็ดขาด และใช้จ่ายเงินให้กับบางสิ่งมากกว่าการสร้างไมตรีและความสามัคคี อย่างหนังสือที่เขียนโดยฮิตเลอร์แทน"
ดวงธาริดา อัทธเสรี
ดวงธาริดา อัทธเสรี หรือ แพท เกิดวันที่ 25 พฤษภาคม พ.ศ. 2530 เป็นนักแสดงและนางแบบชาวไทย เข้าวงการบันเทิงโดยภาพยนตร์ลูกตลกตกไม่ไกลต้นโดยเป็นลูกสาวของกลศ อัทธเสรี มีผลงานทางสถานีโทรทัศน์ไทยทีวีสีช่อง 3 กำลังศึกษาชั้นปีที่ 4 คณะนิเทศศาสตร์ มหาวิทยาลัยรังสิต
รายชื่อผลงานละครของ "ดวงธาริดา อัทธเสรี" ที่ออกอากาศทาง สถานีโทรทัศน์ไทยทีวีสีช่อง 3 ตั้งแต่ พ.ศ. 2552 - ปัจจุบัน มีดังต่อไปนี้
Love Me Back
เลิฟ มี แบค () เป็นซิงเกิลที่ 52 ของคุมิ โคดะ วางจำหน่ายในวันที่ 30 พฤศจิกายน พ.ศ. 2554 วางจำหน่าย 3 รูปแบบ คือ ซีดี, ซีดี+ดีวีดี และซีดี+ของที่ระลึก
เพลง Love Me Back เป็นเพลงละครเรื่อง นะโซะโทคิวะดินเนอร์โนะอะโทเดะ ทางช่องฟูจิทีวี
มิวสิกวิดีโอ Love Me Back ถูกระงับการฉายเวอร์ชันเต็มทางทีวีเนื่องจากมิวสิกวิดีโอมีเนื้อหาล่อแหลม จึงมีการฉายเวอร์ชันตัดครั้งแรกทาง MTV Japan และมิวสิกวิดีโอได้แบ่งออกเป็น 2 เวอร์ชัน ทั้งในซิงเกิลและในอัลบัม JAPONESQUE
ในส่วนดีวีดีมีบันทึกการแสดงสดจากงาน a-nation 10th Anniversary for Life Charge‣Go! รวมอยู่ด้วย
Sit! Stay! Wait! Down! / Love Story
ซิท! สเตย์! เวท! ดาวน์! / เลิฟ สตอรี ( เป็นซิงเกิลที่ 36 ของนามิเอะ อามุโระ วางจำหน่ายในรูปแบบซีดี และซีดี+ดีวีดี โดยวางจำหน่ายที่ประเทศญี่ปุ่นวันที่ 7 ธันวาคม พ.ศ. 2554
เพลง Sit! Stay! Wait! Down! และเพลง Love Story เพลงประกอบละครเรื่อง วาตาขิกะ เดคินาอิ ริยู ทางช่องฟูจิทีวี เพลง arigatou  เป็นเพลงโฆษณาเครื่องสำอางค์โคเซ่ ESPRIQUE
ซิงเกิล Sit! Stay! Wait! Down! / Love Story เป็นซิงเกิลในรอบ 4 ปีที่มีเพลงหน้าบี นับตั้งแต่ซิงเกิลสุดท้ายที่มีเพลงหน้าบีคือซิงเกิล FUNKY TOWN
ซิงเกิล ได้รับการรับรองแผ่นเสียงทองคำจาก RIAJ เดือนธันวาคม ค.ศ. 2011 และเพลง Sit! Stay! Wait! Down! และเพลง Love Story สามารถขึ้นอันดับ 1 ชาร์ตดาวน์โหลดของ RIAJ ได้ทั้ง 2 เพลง
แจ็ค ไรอัน
แจ็ค ไรอัน () เป็นตัวละครเอก ในนวนิยายชุดของนักเขียน ทอม เคลนซี่ คู่กับ จอน คล้าก (เจ้าหน้าที่หน่วยล่าสังหารของ CIA ) แจ็ค ไรอัน ทำงานเป็นเจ้าหน้าที่วิเคราะห์ข้อมูลของ ซีไอเอ ปรากฏตัวครั้งแรก ถ้าตามนวนิยายของ ทอม จะเปิดตัวในตอน The Hunt for Red October (1984) ล่าตุลาแดง 
แต่ในเวอร์ชันภาพยนตร์มาปรากฏตัวมาแล้วดังนี้
แจ็ค ไรอัน โดยปกติเป็นเจ้าหน้าที่ประจำสำนักงาน CIA แต่มักจะเข้าไปเกี่ยวข้องกับงานภาคสนามอยู่บ่อยๆ มีพัฒนาการเรื่อยมา เป็นรอง ผอ.ซีไอเอ เป็นรักษาการ ผอ.ซีไอเอ และเป็นประธานาธิบดีสหรัฐในตอน Executive Orders (1996) ขย้ำพยัคฆราช
สะพานเทพสุดา
สะพานเทพสุดา เป็นสะพานคอนกรีตเสริมเหล็กขนาด 2 ช่องจราจร ข้ามเขื่อนลำปาว จังหวัดกาฬสินธุ์ จากบริเวณแหลมโนนวิเศษ ตำบลโนนบุรี อำเภอสหัสขันธ์ ถึงบริเวณเกาะมหาราช ตำบลหนองบัว อำเภอหนองกุงศรีเริ่มก่อสร้างเมื่อวันที่ 20 พฤศจิกายน 2549 ใช้งบประมาณในการก่อสร้างทั้งสิ้น 498,850,000 บาท ความยาว 2,040 เมตร ถนนต่อเชื่อมโครงการผิวจราจรกว้าง 7 เมตร ไหล่ทางกว้างข้างละ 2.50 เมตร ภายใต้การกำกับดูแลของกรมทางหลวงชนบท สร้างเสร็จในเดือนธันวาคม 2553 ถือเป็นสะพานข้ามน้ำจืดที่ยาวที่สุดในประเทศไทย 
สะพานเทพสุดา แห่งนี้ สมเด็จพระเทพรัตนราชสุดาฯ สยามบรมราชกุมารี ทรงพระกรุณาโปรดเกล้าฯ พระราชทานนาม เมื่อวันที่ 22 เมษายน 2553 สะพานเทพสุดา ซึ่งหมายถึงสะพานเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี และเสด็จพระราชดำเนินทรงเปิดสะพานเทพสุดาอย่างเป็นทางการ เมื่อวันที่ 22 พฤศจิกายน 2554 เวลา 09.00 น. ณ บริเวณเชิงสะพานเทพสุดา อำเภอหนองกุงศรี จังหวัดกาฬสินธุ์ รวมทั้งทอดพระเนตรนิทรรศการสะพานเทพสุดา
สะพานเทพสุดา เป็นโครงข่ายเชื่อมเส้นทางคมนาคมขนส่งจาก จังหวัดหนองคาย อุดรธานี ผ่านจังหวัดกาฬสินธุ์ ไปยังจังหวัดมุกดาหาร ซึ่งเป็นประตูสู่อินโดจีนหรืออีสต์เวสต์อีโคโนมิก คอริดอร์ จะช่วยร่นระยะทางได้กว่า 100 กิโลเมตร รวมถึงการขนส่งผลผลิตทางการเกษตรทางฝั่งตะวันตก อำเภอหนองกุงศรี อำเภอท่าคันโท ซึ่งเป็นแหล่งเพาะปลูกเข้าสู่โรงงานอุตสาหกรรมที่อยู่ฝั่งตะวันออก อำเภอสหัสขันธ์ อำเภอสมเด็จ อำเภอกุฉินารายณ์ และตัวจังหวัดกาฬสินธุ์ จะร่นระยะทางกว่า 80 กิโลเมตร นอกจากนี้ บนสะพานเทพสุดายังสามารถมองเห็นทัศนียภาพที่สวยงามบริเวณพื้นที่อ่างเก็บน้ำลำปาวได้อย่างชัดเจน สนับสนุนการท่องเที่ยวของจังหวัดกาฬสินธุ์ และการท่องเที่ยวในภูมิภาค ทำให้ ประชาชนมีเศรษฐกิจที่ดีขึ้น ประกอบกับ อำเภอสหัสขันธ์ มีพิพิธภัณฑ์สิรินธร (ภูกุ้มข้าว) ซึ่งเป็นแหล่งค้นพบชิ้นส่วนกระดูกไดโนเสาร์ที่อุดมสมบูรณ์ที่สุดในประเทศไทย ทั้งนี้ได้ออกแบบประติมากรรมรูปหล่อไดโนเสาร์ ติดตั้งบริเวณราวสะพานทั้ง 2 ข้าง เพื่อเป็นสัญลักษณ์ของจังหวัดกาฬสินธุ์ อีกด้วย
http://www.nongkungsri.com
http://www.livekalasin.com
http://www.innnews.co.th
กุญแจมือ
กุญแจมือ () เป็นอุปกรณ์ที่ออกแบบมาสำหรับรักษาความปลอดภัยโดยยึดข้อมือทั้งสองเข้าหากัน โดยประกอบด้วยส่วนหลักสองส่วน ซึ่งได้แก่โซ่และห่วงคล้อง ซึ่งแต่ละด้านที่ยึดข้อมือจะมีลักษณะเป็นวงล้อที่ป้องกันมิให้มีการเปิดส่วนที่รัดข้อมือบุคคลรายนั้นได้ โดยไม่ต้องมีกุญแจ กุญแจมือที่ไม่สามารถเปิดออกนี้ยังทำให้ไม่สามารถเคลื่อนย้ายข้อมือของบุคคลที่ถูกรัดแยกออกจากกันได้มากกว่าเพียงไม่กี่เซนติเมตรหรือเพียงไม่กี่นิ้ว ส่งผลให้การกระทำต่างๆเป็นไปได้อย่างยากลำบากหรือไม่สามารถกระทำต่อไปได้ สิ่งนี้มักใช้สำหรับผู้ต้องสงสัยจากการควบคุมตัวของตำรวจ
ใน ค.ศ. 1933 ตำรวจม้าแคนาดาใช้กุญแจมือชนิด "กุญแจมือนวม" สำหรับการป้องกันมิให้อาชญากรสามารถคว้าอาวุธปืนของเจ้าหน้าที่มาใช้ ในขณะที่การบังคับใช้ทางกฎหมายนั้นกลับไม่เคยได้รับความนิยม
พิพิธภัณฑ์แห่งชาติออสเตรเลียมีการเก็บรวบรวมกุญแจมือเป็นจำนวนมากนับตั้งแต่ปลายศตวรรษที่ 19 ไปจนถึงต้นศตวรรษที่ 20 กุญแจมือเหล่านี้ประกอบด้วย แบบ T, แบบ D และกุญแจมือรูปเลขแปด
ลิงซ์แคนาดา
ลิงซ์แคนาดา () เป็นสัตว์เลี้ยงลูกด้วยนมในวงศ์ Felidae เป็นญาติใกล้ชิดกับลิงซ์ยุโรป มีขนหนาสีเงิน-น้ำตาล มีแผงขนที่หน้าและกระจุกขนที่หู มีขนาดพอๆ กับลิงซ์ชนิดอื่นในสกุล มีขนาดเป็นสองเท่าของแมวบ้าน พบในประเทศแคนาดาและรัฐอะแลสกา รวมทั้งบางส่วนทางตอนเหนือของสหรัฐอเมริกา
มีการพิจารณากันว่าจะจำแนกสัตว์ชนิดนี้เป็น "Lynx canadensis" หรือ "Felis canadensis" ซึ่งเป็นส่วนหนึ่งของปัญหาที่ว่า สัตว์ 4 ชนิดใน "Lynx" ควรมีสกุลเป็นของตนเองหรือไม่ หรือแค่จัดเป็นสกุลย่อยของ "Felis" แต่ปัจจุบันได้ยอมรับในสกุล "Lynx" จอห์นสัน และคนอื่นๆ รายงานว่า "Lynx" ได้มีเครือบรรพบุรุษร่วมกับ "เสือพูม่า", แมวดาว ("Prionailurus bengalensis"), และเชื้อสายของแมวบ้าน ("Felis") เมื่อ 7.15 ล้านปีมาแล้ว "Lynx" ได้แยกตัวออกมาเป็นเผ่าแรก ประมาณ 3.24 ล้านปีก่อน
มีสามชนิดย่อยที่เป็นที่ยอมรับ:
ลิงซ์สเปน
ลิงซ์สเปน () เป็นสัตว์ชนิดหนึ่งที่เสี่ยงต่อการสูญพันธุ์ถึงขั้นวิกฤต มีถิ่นกำเนิดในคาบสมุทรไอบีเรียในยุโรปใต้ เป็นหนึ่งในสัตว์จำพวกแมวที่เสี่ยงต่อการสูญพันธุ์มากที่สุดในโลก เดิมจัดเป็นชนิดย่อยของลิงซ์ยุโรป ("Lynx lynx") แต่ปัจจุบันถูกแยกออกมาเป็นชนิดต่างหาก เชื่อว่าวิวัฒนาการมาจาก "Lynx issiodorensis" ลิงซ์สเปนมีน้ำหนัก 15-25 กิโลกรัม ตัวผู้มีน้ำหนักเฉลี่ย 12.8 กิโลกรัม ตัวเมีย 9.3 กิโลกรัม ซึ่งหนักใกล้เคียงกับลิงซ์แคนาดาและบอบแคตในทวีปอเมริกา
สติงอินเดอะเทล
สติงอินเดอะเทล () เป็นสตูดิโออัลบั้มชุดที่ 17 ของวงสกอร์เปียนส์ที่ปล่อยวางขายในวันที่19 มีนาคม 2010 ที่ยุโรป
(14 มีนาคม ในกรีซ) 23 มีนาคม ในทวีปอเมริกาเหนือ ซึ่งเป็นสตูดิโออัลบั้มสุดท้าย
เลิฟแอตเฟิสต์สติง
ลาฟแอตเฟิสต์สติง () เป็นสตูดิโออัลบั้มชุดที่ 3 ของวงเฮฟวีเมทัลเยอรมัน สกอร์เปียนส์ ออกวางขายในปี ค.ศ 1984 Love at First Sting เป็นอัลบั้มที่ประสบความสำเร็จมากที่สุดของวงในสหรัฐฯ อยู่ใน Billboard 200 chart ลำดับที่6 ในปี 1984 และเพลง "Rock You Like a Hurricane" ติดอันดับที่ 25 ใน Billboard Hot 100 chart ในปีเดียวกัน และเพลง"Still Loving You" อยู่ในอันดับที่ 64 ในชาร์ดเดียวกัน
แซวิจอะมิวซ์เมินต์
แซวิจอะมิวซ์เมินต์ () เป็นสตูดิโออัลบั้ม ของวงเฮฟวี่เมทัลสกอร์เปียนส์ ออกวางขายในปี 1988 โปรดิวเซอร์โดย Dieter Dierks เป็นอัลบั้มที่ต่อจาก Love at First Sting และมีความแตกต่างของการเล่นดนตรีเมื่อเทียบกับช่วงก่อนๆ อัลบั้มนี้แสดงให้เห็นว่าวงต้องการทดสอบกับการเล่นที่แตกต่างและการผสมผสานเสียงสังเคราะห์มากขึ้นในขณะที่ยังมีบางส่วนเป็นเพลงฮาร์ดร็อคเช่นDon't Stop At The Top" และ "Media Overkill" และการเปลี่ยนแนวการเล่นเช่น"Walking On The Edge" และ "Passion Rules The Game"
เครซีเวิลด์
เครซีเวิลด์ () เป็นอัลบั้มชุดที่ 11 ของ สกอร์เปียนส์ ที่วางขายในปี ค.ศ. 1990 อัลบั้มเครซีเวิร์ลด์ อยู่ลำดับที่ 21 ของ Billboard 200 Chart เพลง "Wind of Change" ได้ลำดับที่ 4 ของ the Billboard Hot 100 ในปี 1990 และ "Send Me an Angel" ที่ 44ของ Billboard Hot 100 chart
แอนิมอลแมกเนทิซึม
แอนิมอลแมกเนทิซึม () เป็นสตูดิโออัลบั้มชุดที่ 7 ของวงเฮฟวีเมทัลเยอรมัน ที่ชื่อ สกอร์เปียนส์ ออกวางขายในปี 1980
โมเมนต์ออฟกลอรี
โมเมนต์ออฟกลอรี () เป็นสตูดิโออัลบั้มชุดที่ 15 ของวงสกอร์เปียนส์ที่ปล่อยวางขายใน ค.ศ. 2000
เป็นอัลบั้มที่มีวงออเคสตราใช้ดนตรบรรเลงและได้ Christian Kolonovits มีร่วมเล่นในตำแหน่งเปียโนบันทึกในเบอร์ลิน เยอรมัน
แขกรับเชิญ
วิชชุดา ไพจิตรกาญจนกุล
วิชชุดา ไพจิตรกาญจนกุล เกิดวันที่ 25 ตุลาคม พ.ศ. 2533 เป็นชาวกรุงเทพมหานคร ซึ่งเป็นนักกีฬายิงปืนหญิงทีมชาติไทย
วิชชุดา ไพจิตรกาญจนกุล หรือชื่อเล่น หวาน เกิดวันที่ 25 ตุลาคม พ.ศ. 2532 สำเร็จการศึกษาชั้นประถมศึกษาปีที่ 1 - มัธยมศึกษาปีที่ 6 จาก โรงเรียนพระหฤทัยคอนแวนต์ เธอเริ่มเล่นกีฬายิงปืนเมื่อ ชั้นมัธยมศึกษาปีที่ 5 โดยมี นายวิเชียร ไพจิตรกาญจนกุล (บิดา) เป็นผู้ฝึกสอน-ปัจจุบัน วิชชุดาผ่านการคัดเลือกเป็นนักกีฬาเยาวชนทีมชาติได้ในเวลา 7 เดือนหลังจากการเริ่มเล่นยิงปืน และทำผลงานที่ดีอย่างต่อเนื่อง วิชชุดาสามารถก้าวมาเป็นทีมชาติชุดใหญ่ได้ในเวลาอันสั้น เมื่ออายุ 19 ปี วิชชุดาสามารถคัดเลือกเป็นตัวแทนนักกีฬาทีมชาติชุดใหญ่ได้ในที่สุดในการแข่งขันรายการ กีฬาซีเกมส์ ครั้งที่ 25 หรือ ซีเกมส์ 2009 หรือ เวียงจันทน์เกมส์ จัดขึ้นที่เวียงจันทน์ ประเทศลาว ระหว่างวันที่ 9-18 ธันวาคม พ.ศ. 2552 วิชชุดา สามารถคว้าเหรียญทองและเหรียญเงินในการติดทีมชาติครั้งแรกได้สำเร็จ
เจมินี่ อัสปูรอส
เจมินี่ อัสปูรอสเป็นตัวละครจากการ์ตูนญี่ปุ่นเรื่องเซนต์เซย์ย่า ภาค The Lost Canvas จ้าวนรกฮาเดสโดยเป็นโกลด์เซนต์ประจำราศีเมถุนและผู้ดูแลปราสาทคนคู่ในแซงค์ทัวรี่อีกด้วย
เจมินี่ อัสปูรอสเป็นโกลด์เซนต์ประจำราศีเมถุนที่เกิดใต้ดาวแห่งเซนต์ จึงถูกแซงค์ทัวรี่รับมาฝึกตั้งแต่เด็ก แต่ว่าเดฟเทรอสที่เป็นน้องชายฝาแฝดกลับเกิดใต้ดาวหายนะ จึงถูกแซงค์ทัวรี่กีดกันไม่ให้ออกมาภายนอก แต่อัสปูรอสก็จะปกป้องเดฟเทรอสเสมอ จนกระทั่งวันหนึ่ง อัสปูรอสถูกเมฟิสโตเฟเลส โยมะเป่าหูและปลูกฝังความมืดในใจ จึงเริ่มมีความคิดชั่วร้ายและเริ่มต้องการตำแหน่งเคียวโก แต่ว่าซาจิทาริอัส ชิจิฟอสกลับได้ตำแหน่งนี้แทน ทำให้อัสปูรอสผิดหวังมากและไปขโมยความรู้เฉพาะของเคียวโกที่สตาร์ฮิล แต่ถูกเดฟเทรอสขัดขวาง แต่เดฟเทรอสก็ถูกหมัดมายาจอมมารจนถูกควบคุมและเข้าไปสังหารเคียวโกโดยเล่นละครว่าจะสังหารเดฟเทรอสและสังหารเคียวโกทีเผลอ แต่ก็ถูกเคียวโกจับได้ จึงสู้กับเคียวโก แต่เดฟเทรอสที่ถูกควบคุมก็ถูกเวอร์โก้ อัศมิฐาปลดปล่อยจากการควบคุมและสังหารอัสปูรอสแทน อัสปูรอสจึงปล่อยหมัดมายาจอมมารใส่ตนเองและเสียชีวิต หลังจากนั้นอัสปูรอสได้ไปต่อรองกับฮาเดสเพื่อกลับมาทวงตำแหน่งเคียวโกและแก้แค้นในฐานะผู้ดูแลปราสาทมาร์ส แต่เดฟเทรอสก็ปรากฏตัวขึ้นและสู้กับอัสปูรอส โดยเดฟเทรอสยอมสละชีวิตเพื่อคลายหมัดมายาจอมมารของอัสปูรอส อัสปูรอสที่ได้สติจึงไปหาฮาเดสและพยายามฆ่า แต่ก็ถูกโยมะขัดขวางและขังไว้ในมาร์เวลลัสรูม แต่หลังจากนั้นอัสปูรอสก็ออกมาได้และสู้กับโยมะ และได้รู้ว่าโยมะเป็นเทพที่มีนามว่า"ไครอส"และที่ไครอสต้องการให้สงครามศักดิ์สิทธิ์เปลี่ยนทิศทางก็เพื่อสังหารโครนอสพี่ชายของตน อัสปูรอสจึงขังไครอสไว้ในลูกประคำของฮัศมิฐาเพื่อลงโทษและแก้แค้นที่ไครอสทำให้เขาและน้องต้องฆ่ากันเอง หลังจากนั้นก็ได้พบซาชาและมอบประคำให้ ก่อนที่จะสลายไป
โรงเรียนโคกกะเทียมวิทยาลัย
โรงเรียนโคกกะเทียมวิทยาลัย ตั้งอยู่เลขที่ 88 หมู่ 7 ถนนพหลโยธินตำบลเขาพระงาม อำเภอเมืองลพบุรี จังหวัดลพบุรี รหัสไปรษณีย์ 15160 ภายใต้สังกัดกรมสามัญศึกษา กระทรวงศึกษาธิการ เป็นสถานศึกษาระดับมัธยมศึกษาของรัฐ จัดการเรียนการสอนตามหลักสูตรการศึกษาขั้นพื้นฐาน ปัจจุบันมีนักเรียนประมาณ 1039 คน และมีบุคลากรรวมั้งสิ้น 62 คน และยังเป็นโรงเรียนดีเด่นประจำอำเภอ
ผู้ก่อตั้งโรงเรียนคือ พลตรีเฉลิม พงษ์สวัสดิ์ โรงเรียนโคกกะเทียมวิทยาลัยได้รับการสนับสนุนของฝ่ายทหาร อาทิ พลตรีอุทัย วงค์วีรเดช รองจเรทหารบกในขณะนั้น พลตรีเฉลิม พงษ์สวัสดิ์ ผู้บัญชาการศูนย์การทหารปืนใหญ่ และนายชลอ วนะภูติ ผู้ว่าราชการจังหวัดลพบุรี ได้ร่วมกันเสนอเรื่องถึงจอมพล ป.พิบูลสงคราม นายกรัฐมนตรี และได้อนุมัติให้เปิดโรงเรียนนี้ขึ้น พร้อมทั้งจัดหาเงินมาให้ทำการก่อสร้างงวดแรกถึง 3 ล้านบาท แลัวยังปรารภว่า จะให้ ขยายถึงระดับมหาวิทยาลัย เพื่อให้จังหวัดลพบุรีเป็นศูนย์กลางทางการศึกษาของชาติในเขตภาคกลางดังนั้น คณะกรรมการ โดยมี พลตรีเฉลิม พงษ์สวัสดิ์ เป็นประธานได้กำหนดสถานที่ คือที่ดินของศูนย์การทหารปืนใหญ่ บริเวณเขาน้ำโจน เป็นสถานที่ก่อสร้าง กำหนด วางศิลาฤกษ์ เมื่อวันที่ 3 ตุลาคม 2495 โดยมีจอมพล ป. พิบูลสงคราม นายกรัฐมนตรี มาเป็นประธานในพิธี โดยวงเงินงบประมาณ 3 ล้านบาท ได้ทำพิธีเปิดเมื่อวันที่ 24 มิถุนายน 2496 เมื่อเปิดทำการสอนครั้งแรก มีครู 16 คน มีนักเรียน 434 คน เปิดสอนระดับ ม.1 - 6 โดยมีนายเขียว มัณฑารมย์ ครูใหญ่โรงเรียนพิบูลวิทยาลัย รักษาการแทน จนถึงวันที่ 15 สิงหาคม 2496 จึงได้ส่งนายโปร่ง ส่งแสงเติม มาเป็นครูใหญ่คนแรก
ตาต่อตา ฟันต่อฟัน
ตาต่อตา ฟันต่อฟัน หรือ ตาแทนตา และฟันแทนฟัน () เป็นหลักซึ่งหมายความว่า บุคคลที่ทำร้ายบุคคลอื่นต้องได้รับการทำร้ายแบบเดียวกันเป็นการตอบแทน
วลี "ตาต่อตา ฟันต่อฟัน" (עין תחת עין‎) เป็นคำอ้างอิงจากข้อความหลายตอนจากพระคัมภีร์ฮีรู ซึ่งบุคคลที่ทำร้ายดวงตาของผู้อื่นถูกสั่งให้จ่ายค่าตอบแทน วลีนี้นิยามและจำกัดขอบเขตของการสนองในกฎหมายโตราห์
น้ำตกห้วยหาด
น้ำตกห้วยหาด หรือ น้ำตกบ้านยอด อยู่ในเขตอุทยานแห่งชาติถ้ำสะเกิน ในพื้นที่หมู่บ้านยอด ตำบลยอด อำเภอสองแคว จังหวัดน่าน มีต้นกำเนิดมาจากลำห้วยหาดที่มีต้นกำเนิดจากดอยจี๋ เป็นน้ำตกขนาดกลาง ความสูงประมาณ 3 ชั้น ไหลผ่านผาหินสูงประมาณ 30 เมตร กว้างประมาณ 15 เมตร มีน้ำไหลตลอดปี เบื้องล่างมีแอ่งน้ำกว้างสามารถเล่นน้ำได้ ตัวน้ำตกมีความสวยงาม อยู่ในโอบล้อมของหน้าผาสูง ธรรมชาติโดยรอบมีความชุ่มเย็นจากละอองน้ำตก โดยเฉพาะในฤดูหนาวที่ดอกไม้ป่าผลิดอกจะมองเห็นสีแดง เหลือง ส้ม ตัดกับผืนป่าสีเขียวขจี
เดินทางจากจังหวัดน่าน - ท่าวังผา โดยเส้นทาง 1080 ถึงทางแยกไปอำเภอสองแคว เลี้ยวซ้ายไปตามเส้นทาง 1148 ผ่านอำเภอสองแคว จนถึงบริเวณ กม.ที่ 47 เลี้ยวขวาเข้าสู่หมู่บ้านยอดอีก 3.7 กิโลเมตร ถึงปากทางเข้าสู่น้ำตก เดินเท้าอีกประมาณ 700 เมตร
โรงเรียนซางตาครู้สคอนแวนท์
โรงเรียนซางตาครู้สคอนแวนท์ เป็นโรงเรียนเอกชนโรมันคาทอลิกและคอนแวนต์ของคณะภคินีเซนต์ปอล เดอ ชาร์ตร และมีผู้จัดตั้งโรงเรียนคือมุขนายกฌอง หลุยส์ เวย์ จัดตั้งโรงเรียนเมื่อ พ.ศ. 2449 และมีอธิการิณีอังแซล ลากรองซ์ ดำรงตำแหน่งเป็นอธิการิณีคนแรกของโรงเรียนซางตาครู้สคอนแวนท์
โรงเรียนซางตาครู้สคอนแวนท์ เดิมตั้งอยู่ใกล้กับแม่น้ำเจ้าพระยา และเขตธนบุรี ซึ่งปัจจุบันเป็นสถานที่ตั้งโรงเรียนซางตาครู้สศึกษา ในระยะแรกจัดการสอนภาษาฝรั่งเศส ภาษาอังกฤษ และศิลปหัตถกรรม ต่าง ๆ มีนักเรียนรุ่นแรกประมาณ 30 คน ต่อมาทางคณะเห็นว่าโรงเรียนมีความเจริญมากขึ้น จึงได้ย้ายมาตั้ง ณ สถานที่ปัจจุบัน
เจมินี่ เดฟเทรอส
เจมินี่ เดฟเทรอสเป็นตัวละครจากการ์ตูนญี่ปุ่นเรื่องเซนต์เซย์ย่า ภาค The Lost Canvas จ้าวนรกฮาเดสโดยเป็นโกลด์เซนต์ประจำราศีเมถุนคนที่สองและเป็นน้องชายของเจมินี่ อัสปูรอสโดยที่ทั้งคู่เป็นผู้ดูแลปราสาทคนคู่ด้วยกันในแซงค์ทัวรี่
เจมินี่ เดฟเทรอสเป็นน้องชายของเจมินี่ อัสปูรอส โดยที่เดฟเทรอสเกิดมาใต้ดาวหายนะจึงถูกแซงค์ทัวรี่กีดกันและบังคับให้ใส่หน้ากาก นอกจากนี่ยังห้ามฝึกการเป็นเซนต์ แต่เดฟเทรอสก็คอยเฝ้าดูการฝึกของพี่ชายและนำไปฝึกอยู่คนเดียวเสมอและสามารถไล่ทันอัสปูรอสได้โดยง่าย แต่เมื่อได้ยินข่าวว่าอัสปูรอสไม่ได้ตำแหน่งเคียวโก จึงคิดจะเข้าไปปลอบใจ เพราะคิดว่าอัสปูรอสต้องการตำแหน่งเพื่อตน แต่อัสปูรอสได้บุกเข้าไปขโมยโลหิตของอาธีน่าและภูมิปัญญาลับของเคียวโก จึงพยายามห้าม แต่อัสปูรอสที่ถูกความมืดกัดกินจิตใจก็ใช้หมัดมายาจอมมารควบคุมให้เข้าไปสังหารเคียวโก แต่เคียวโกไหวตัวทัน จึงให้เวอร์โก้ อัศมิฐามารออัสปูรอสและเดฟเทรอสอยู่เพื่อจัดการ เดฟเทรอสที่สู้กับอัศมิฐาได้ถูกอัศมิฐาบอกว่า ไม่จำเป็นต้องใช้หมัดมายาจอมมารกับเดฟเทรอสด้วยซ้ำ เพราะเดฟเทรอสเป็นเพียงเงาที่ต้องทำตามคำสั่งของพี่ชาย จึงได้เกิดเรื่องแบบนี้ เดฟเทรอสที่ได้สติคลายจากหมัดมายาจากคำพูดนั้นจึงพุ่งหมัดใส่อัสปูรอสด้วยตนเอง เมื่อสังหารอัสปูรอสได้แล้ว เดฟเทรอสคลายจากหมัดมายาสมบูรณ์จึงนำศพของอัสปูรอสไปที่เกาะคาน่อนเพื่อฝึกฝนตนเองรอการกลับมาแก้แค้นของอัสปูรอส เคียวโกจึงให้คล็อธเจมินี่กับเดฟเทรอส เพราะเมื่อคนพี่ตายคนน้องจะเป็นโกลด์เซนต์คนต่อไป เพื่อใช้ตัดสินในเวลาอันสมควร โดยรอคอยเวลาของสงครามกับพกโลหิตอาเธน่าติดตัวไปด้วย พออยู่บนเกาะคาน่อนก็ใช้คอสโมควบคุมให้กาะเกิดภูเขาไฟกับแผ่นดินไหวเพื่อควบคุมคอสโม แล้วก็มีพวกเซนต์มาขอเป็นศิษย์แต่ตนไม่รับ เพราะพวกเซนต์อ่อนแอ่เกินไป ขนาดเดฟเทรอสจัดการเหล่าเซนต์โดยเดฟเทรอสไม่มีคลอธไดด้อย่างง่ายดาย จากนั้นพอโดโกถูกฮาเดสทำายจนสาหัสมาพักฟื้นก็ยอมให้มาพักฟื้น แต่หลังจากนั้นเพกาซัส เท็มมะก็มาที่เกาะคาน่อนและบอกกับเดฟเทรอสว่าอยากได้พลัง จึงให้บดทดสอบแรกคือให้โดหน้าผาหรือ ซึ่งเทมมะก็โดแล้วกลับมาทำให้ถูกใจ กับริบคลอธไว้ในการฝึก ให้รับเท็มมะเป็นศิษย์ เดฟเทรอสจึงให้บททดสอบกับเท็มมะสามอย่างคือ การควบคุมแม็กม่า การอยู่ในแม็กม่าโดยไม่เป็นอะไร และการหยุดภูเขาไฟระเบิดด้วยคอสโม ซึ่งเท็มมะสามารถผ่านการทดสอบได้ทั้งหมดและปลุกเซเว่นเซนส์สำเร็จ นอกจากนี้วิญญาณของอัศมิฐาที่อยู่ในคล็อธเพกาซัสยังมาบอกกับเดฟเทรอสให้ต่อสู้เผื่อตน เดฟเทรอสจึงคิดที่จะออกไปสู่สมรภูมิอีกครั้ง แต่หลังจากนั้นเดฟเทรอสก็ไปหาไลบร้า โดโกในสภาพบาดเจ็บสาหัส จึงรักษาให้ด้วยเลือดของอาธีน่าและให้โดโกพอโดโกฟื้น เดฟเทรอสบอกให้ทำการเตรียมไปเอาคลอธของอาเธน่าด้วยโลหิตของอาเธน่า โดโกนำเลือดของอาธีน่าไปปลุกคล็อธของอาธีน่าที่แซงค์ทัวรี่ พร้อมทั้งสวมคล็อธเจมินี่เข้าสู่สนามรบอีกครั้ง เดฟเทรอสได้ช่วยโดโกจากเบนู คางาโฮะและส่งโดโกไปหาอาธีน่าและเปิดศึกตัดสินกับอัสปูรอส เดฟเทรอสได็สละชีวิตของตนเพื่อให้อัสปูรอสได้สติ และเสียชีวิตลง
การต่อสู้ของเดฟเทรอสจะคล้ายกับอัสปูรอส คือการควบคุมมิติและวิชาของเจมินี่เซนต์ แต่จะมีความแตกต่างเล็กน้อยที่เดฟเทรอสจะใช้แม็กม่าในการต่อสู้ด้วย
ท่าไม้ตาย
เฟซเดอะฮีท
เฟสเดอะฮีท () เป็นอัลบั้มชุดที่ 12 ของ สกอร์เปียนส์ ที่วางขายในค.ศ. 1993 มันถูกผลิตโดยวงและ Bruce Fairbairn
ถูกปล่อยวางตลาดโดยค่าย PolyGram อัลบั้มนี้มีการทำโลโก้สถานะของพวกเขาเป็นประเภทของเพลงไปในทางการเมืองเช่นเพลง "Alien Nation"
เพียวร์อินสติงต์
เพียวร์อินสติงต์ () เป็นสตูดิโออัลบั้มที่ 13 ของวงเฮฟวีเมทัลเยอรมัน Scorpions วางขายในค.ศ. 1996
เพลงทั้งหมดเขียนโดย Rudolf Schenkerและ Klaus Meine
อันเบรเกเบิล
อันเบรเกเบิล () เป็นสตูดิโออัลบั้มชุดที่ 15 ของวงเฮฟวี่เมทัลของเยอรมนี วงสกอร์เปียนส์ ออกขายใน ค.ศ. 2004 ในอัลบั้มนี้เขาได้กลับมาเล่นตามแนวของวงอีกครั้ง รุนแรงมากขึ้นหลังจากที่เขาลองเล่นแบบอื่นๆ
อายทูอาย
อาย ทู อาย () เป็นอัลบั้มชุดที่ 14 ของ สกอร์เปียนส์ ที่วางขายในค.ศ. 199915. "You and I" ("Butcher"-radio remix) (Meine) – 4:00
เคลาส์ ไมน์เนอ
เคลาส์ ไมน์เนอ () เกิดวันที่ 25 พฤษภาคม ค.ศ. 1948 ที่ฮันโนเวอร์ ประเทศเยอรมัน เป็นที่รู้จักกันดีในนามของนักร้องนำของวงสกอร์เปียนส์ นอกจากนี้มือกีตาร์ของวง รูดอล์ฟ เชงเกอร์เป็นหนึ่งในสมาชิกของวง ที่มีข้อเท็จจริงว่าพวกเขาร่วมวงกันหลังปี 1970
เขาเป็นนักร้องนำของวงสกอร์เปียนส์ นักร้อง เคลาส์ ไมน์เนอ เกิด 25 พฤษภาคม 1948 ในเมืองฮันโนเวอร์ ในปี 1970 เขากลับมาที่บ้านเกิดของเขาและได้พบกับมือกีตาร์วัยรุ่นคือ Michael Schenkerและเขาได้เข้าร่วมกับวงสกอร์เปียนส์ เมือประมาณ 6ปีก่อน ก่อตั้งโดยพี่ชายของMichael Schenkerคือ Rudolf Schenker
ในปี 1972 วงได้ปล่อยอัลบั้มแรกออกมาคือ Lonesome Crow การเปลี่ยนแปลงที่เกิดขึ้น ในปี 1974 คือ Fly to the Rainbow และ 1976 Virgin Killer พวกเขาได้รับชื่อเสียงไปทั่วยุโรป ในปี 1980อัลบั้ม Animal Magnetism และเขาบุกตลาดอเมริกาได้ แต่เมื่อ เคลาส์ ไมน์เนอประสบปัญหาเกี่ยวกับเสียงของเขา เขาต้องเข้ารับการผ่าตัด ก่อนที่จะออกอัลบั้มใหม่ แม้จะมีข่าวลือว่าเขาจะออกจากวง ในปี 1982 เสียงของเขาก็กลับมาเป็นดังเดิมพร้อมกับอัลบั้มใหม่ Blackout ในปี 1984อัลบั้มของเขา Love at First Sting ก็ออกมา ในปี 1988 เขาก็ได้แสดงคอนเสริ์ตที่รัสเซีย และเพลงที่สร้างชื่อเสียงให้แก่เขาคือ Wind of Change"
มารีส (นักมวยปล้ำ)
มารีส มิซานิน (Maryse Mizanin) เกิดวันที่ 21 มกราคม ค.ศ. 1983 นักมวยปล้ำอาชีพหญิงชาวแคนาดา เซ็นสัญญากับWWE ภายใต้ชื่อ มารีส (Maryse) อดีตแชมป์ดีวาส์ 2สมัย เป็นภรรยาของเดอะมิซ เธอยังเป็นเจ้าของภาษาฝรั่งเศสพูดภาษาอังกฤษได้คล่องและสามารถอ่านภาษาสเปนได้แม้ว่าจะไม่สามารถพูดได้ก็ตาม
นางงามจักรวาล 1955
นางงามจักรวาล 1955 () เป็นการจัดการประกวดนางงามจักรวาลครั้งที่ 4 จัดในวันที่ 23 กรกฎาคม พ.ศ. 2498 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 33 คน จากทั่วโลก โดยมี มีเรียม สตีเวนสัน นางงามจักรวาล ปี 1954 มอบมงกุฏให้กับ ฮิลเลวี รอมบิน สาวงามวัย 21 ปี จากประเทศสวีเดน ครองตำแหน่งนางงามจักรวาลประจำปีนี้
มี 33 ผู้เข้าประกวด ต่อไปนี้
โคลงสองสุภาพ
โคลงสองสุภาพ เป็นโคลงสุภาพประเภทหนึ่งมีฉันลักษณ์การแต่งดังนี้
รูปโทนั้นบังคับที่คำที่ห้าวรรคแรกและสอง คำที่สองของวรรคที่สาม
ส่วนคำสร้อยนั้นจะมีหรือไม่ก็ได้
โฆเซ กาเยฆอน
โฆเซ มาริอา กาเยฆอน บูเอโน () เกิดเมื่อวันที่ 11 กุมภาพันธ์ ค.ศ. 1987 ที่เมืองโมตริล จังหวัดกรานาดา เป็นนักฟุตบอลชาวสเปน เล่นให้กับสโมสรฟุตบอลเรอัลมาดริด ตำแหน่งปีกหรือกองหน้า เขามีฝาแฝดชื่อ ฆวนมิ เป็นนักฟุตบอลเช่นกัน
เค็งโก เซ็นระเค ซุอิเอบุ อุมิโช
เค็งโก เซ็นระเค ซุอิเอบุ อุมิโช () หรือที่รู้จักในชื่อสั้นๆ ว่า อุมิโช เป็นมังงะที่เขียนและวาดภาพประกอบโดยมิสึรุ ฮัตโตะริ ตีพิมพ์ในโชเน็นแม็กกาซีนของสำนักพิมพ์โคดันชะตั้งแต่ฉบับที่ 33 ใน พ.ศ. 2548 จนถึงฉบับที่ 21-22 ใน พ.ศ. 2551 มีการนำมังงะเรื่องนี้ไปสร้างเป็นอนิเมะจำนวน 13 ตอน กำกับโดยโคอิจิโร โซโตะเมะ และเขียนบทโดยมะมิโกะ อิเกะดะ ซึ่งออกฉายในเดือนกรกฎาคม พ.ศ. 2550
เนื้อเรื่องของมังงะเรื่องนี้เกิดขึ้นที่เมืองอุมิเนะโกะ ในจังหวัดคะนะงะวะ คะนะเมะ โอะคิอุระ นักเรียนปีสองจากโรงเรียนมัธยมปลายอุมิเนะโกะ โชเกียว () เป็นผู้จัดการทีมว่ายน้ำของโรงเรียน แม้ว่าเขาจะว่ายน้ำไม่เป็นก็ตาม คะนะเมะเริ่มกลัวน้ำมาตั้งแต่เหตุการณ์เมื่อหลายปีก่อนที่เขาเกือบจมน้ำตอนอยู่ที่ชายหาด เขาได้เข้าชมรมว่ายน้ำเพื่อที่จะเรียนว่ายน้ำ แต่ในชมรมเต็มไปด้วยคนแปลกๆ ที่ไม่ยอมสอนเขาว่ายน้ำ
อายาฮิ ทากางากิ
อายาฮิ ทากางากิ ( เป็นนักพากย์และนักร้องชาวญี่ปุ่น เธอมีผลงานพากย์ครั้งแรกในปี พ.ศ. 2550 จากการพากย์แจสมิน ใน "Deltora Quest" และลูเซีย นานาชิ ใน "Venus Versus Virus"
อายาฮิเริ่มมีผลงานเพลงครั้งแรกจากเพลงเปิดของอนิเมะ "ฮัตสึโกอิ เก็นเท" ในเดือนเมษายน พ.ศ. 2552 และในเดือนเดียวกันนั้น เธอและนักร้องอีก 3 คนได้ร่วมกันก่อตั้งกลุ่มดนตรีสเฟียร์ขึ้นด้วยซิงเกิลแรกคือ "Future Stream"
หวังเหว่ย
หวังเหว่ย (, ) เป็นอดีตนักแสดงชาวฮ่องกง ที่มีผลงานมากมาย
หวังเหว่ยเกิดเมื่อปี ค.ศ. 1941 ที่ฮ่องกง เริ่มต้นอาชีพนักแสดงเมื่ออายุได้ 20 ต้น ๆ ในยุคต้นทศวรรษที่ 60 จากการนำแนะโดยเพื่อนสนิทของบิดา จนได้มีโอกาสรับบทในภาพยนตร์ภาษาจีนกลาง ต่อมาก็มีผลงานในภาพยนตร์ภาษากวางตุ้งด้วย ซึ่งที่โดดเด่นเป็นพิเศษก็คือบทนำจากเรื่อง "Story of a Discharged Prisoner" เมื่อปี ค.ศ. 1967 ผลงานของผู้กำกับ หลงกง ที่เล่าเรื่องราวของชายหนุ่มขี้คุก กับชีวิตหลังได้รับอิสรภาพ ซึ่งต่อมา จอห์น วู ได้หยิบเค้าโครงเรื่องไปสร้างใหม่เป็นภาพยนตร์เรื่อง "A Better Tomorrow" หรือ "โหดเลวดี" ในปี ค.ศ. 1987 ซึ่งประสบความสำเร็จไปทั่วโลก โดยบทตัวละครของ หวังเหว่ย รับบทเป็นตัวละครน้องชาย ซึ่งใน "A Better Tomorrow" แสดงโดย เลสลี่ จาง นั่นเอง
หวังเหว่ยเป็นที่รู้จักกันจากการเป็นนักแสดงในบทร้ายหรือบทสมทบจากภาพยนตร์และซีรีส์ต่าง ๆ โดยเฉพาะในยุคทศวรรษที่ 70 และ 80 อาทิ "Project A" หรือ "เอไกหว่า", "Police Story 2" หรือ "วิ่งสู้ฟัด 2" แต่ที่สร้างชื่อให้มากที่สุด คือ การเป็นนักแสดงในสังกัด ATV ในปี ค.ศ. 1971 งานซึ่งเป็นที่จดจำได้ก็เช่นการสวมบท นู่เอ๋อร์ฮาชื่อ ฮ่องเต้องค์แรกของราชวงศ์ชิง ในซีรีส์อิงประวัติศาสตร์ชุด "13 ฮ่องเต้ตำนานจักรพรรดิราชวงศ์ชิง" และยังร่วมแสดงในซีรีส์กำลังภายในเรื่อง "ยอดยุทธจักรมังกรฟ้า" และ"จิ๋นซีฮ่องเต้" ในบทของ "หลี่ปู้เหว่ย" เป็นต้น
ผลงานในระยะหลังได้แก่การรับบทเป็น "งักปุ๊กคุ้ง" จากซีรีส์กำลังภายในเรื่อง "กระบี่เย้ยยุทธจักร" ในปี ค.ศ. 1996 ที่ได้รับการยกย่องว่าเป็นบทบาทการแสดงที่สุดเรื่องหนึ่งในชีวิต เนื่องจากสามารถถ่ายทอดบุคลิกวิญญูชนจอมปลอมของงักปุ๊กคุ้งออกมาได้เป็นอย่างดีเยี่ยม รวมทั้งในซีรีส์แฟนตาซีแนวเดินทางข้ามเวลา คือ "เจาะเวลาหาจิ๋นซี"
ชีวิตส่วนตัว สมรสกับนางแบบชื่อ โห เมิ่งนา ในปี ค.ศ. 1971 มีทายาทเป็นลูกชายสองคนและลูกสาวอีกคน โดย สตีเฟนนี หวัง บุตรสาวปัจจุบันเป็นนักแสดงในสังกัด TVB ด้วย
หวังเหว่ย เสียชีวิตลงเมื่อวันที่ 6 ธันวาคม ค.ศ. 2011 ด้วยโรคมะเร็งในกระเพาะ สิริอายุได้ 70 ปี
นางงามจักรวาล 1956
นางงามจักรวาล 1956 () เป็นการจัดการประกวดนางงามจักรวาลครั้งที่ 5 จัดในวันที่ 21 กรกฎาคม พ.ศ. 2499 (ตามเวลาในประเทศไทย) ณ เมืองลองบีช รัฐแคลิฟอร์เนีย สหรัฐอเมริกา ในปีนี้มีผู้เข้าประกวด 30 คนจากทั่วโลก โดยมี ฮิลเลวี รอมบิน นางงามจักรวาลปี 1955 มอบมงกุฏให้กับ แครอล มอร์ริส สาวงามวัย 20 ปี จากประเทศสหรัฐอเมริกา เป็นผู้ครองตำแหน่งนางงามจักรวาลประจำปีนี้
มี 30 ผู้เข้าประกวด ต่อไปนี้
จักรพรรดิเอากุสตุส
อิมแปราตอร์ ไกซาร์ ดีวี ฟีลิอุส เอากุสตุส (; 23 กันยายน 63 ปีก่อนคริสต์ศักราช – 19 สิงหาคม ค.ศ. 14) เป็นจักรพรรดิพระองค์แรกของจักรวรรดิโรมัน ทรงปกครองจักรวรรดิแต่เพียงผู้เดียวนับตั้งแต่ 27 ปีก่อนคริสต์ศักราชจนกระทั่งสวรรคตใน ค.ศ. 14
จักรพรรดิเอากุสตุสมีชื่อเกิดว่า กาอิอุส อ็อกตาวิอุส ทูรินุส () เขามาจากสายขุนนางที่เก่าแก่และมั่งคั่งสายหนึ่งของตระกูลอ็อกตาวิอุสซึ่งเดิมเป็นตระกูลสามัญชน ต่อมา จูเลียส ซีซาร์ (พี่ชายของยายของเขา) ถูกลอบสังหารเมื่อ 44 ปีก่อนคริสต์ศักราช ปรากฏว่าอ็อกตาวิอุสได้รับการแต่งตั้งให้เป็นบุตรบุญธรรมและทายาททางการเมืองตามพินัยกรรมของซีซาร์ เขาจึงเปลี่ยนชื่อตามธรรมเนียมโรมันเป็น กาอิอุส ยูลิอุส ไกซาร์ อ็อกตาวิอานุส () ไม่นานนักเขาก็ตัดชื่อ "อ็อกตาวิอานุส" ออก และเปลี่ยนชื่ออีกสองครั้งเป็น กาอิอุส ยูลิอุส ไกซาร์ ดีวี ฟีลิอุส () และ อิมแปราตอร์ ไกซาร์ ดีวี ฟีลิอุส () แต่ระหว่างนี้ นักประวัติศาสตร์ในปัจจุบันยังคงเรียกชื่อเขาอย่างสั้นว่า "อ็อกตาวิอานุส" จนกระทั่งในปีที่ 27 ก่อนคริสต์ศักราช วุฒิสภาโรมันได้ลงคะแนนเสียงถวายพระนามเฉลิมพระเกียรติว่า "เอากุสตุส" (, แปลว่า "ผู้ได้รับความเคารพนับถือ") ทำให้พระนามอย่างเป็นทางการกลายเป็น อิมแปราตอร์ ไกซาร์ ดีวี ฟีลิอุส เอากุสตุส นับแต่นั้น
ในปีที่ 43 ก่อนคริสต์ศักราช อ็อกตาวิอานุสเข้าร่วมกองกำลังกับมาร์ก แอนโทนี และมาร์กุส ไอมิลิอุส แลปิดุส ในการปกครองระบอบเผด็จการทหารซึ่งรู้จักกันในชื่อคณะผู้สำเร็จราชการชุดที่สอง ในฐานะที่เป็นหนึ่งในคณะผู้สำเร็จราชการ ออกเตเวียนมีอำนาจปกครองเหนือโรมและอีกหลายจังหวัดของสาธารณรัฐ แต่ในที่สุดคณะผู้สำเร็จราชการดังกล่าวก็ล่มสลายลงเพราะความทะเยอทะยานของผู้ร่วมคณะทั้งสามเอง แลปิดุสถูกเนรเทศ และแอนโทนีได้ทำอัตวินิบาตกรรมหลังจากความพ่ายแพ้ในยุทธนาวีที่อักติอูงโดยกองเรือของอ็อกตาวิอานุส (ภายใต้บังคับบัญชาของมาร์กุส วิปซานิอุส อากริปปา) ในปีที่ 31 ก่อนคริสต์ศักราช
หลังจากการล่มสลายของคณะผู้สำเร็จราชการชุดที่สอง อ็อกตาวิอานุสได้ฟื้นฟูสาธารณรัฐโรมัน โดยให้อำนาจบริหารอยู่ภายใต้วุฒิสภา แต่ในทางปฏิบัติเขาเป็นผู้ผูกขาดอำนาจเผด็จการไว้แต่เพียงผู้เดียว อ็อกตาวิอานุสใช้เวลาหลายปีเพื่อพัฒนาโครงสร้างที่ชัดเจนที่ซึ่งสาธารณรัฐจะสามารถอยู่ภายใต้การนำของผู้นำเพียงคนเดียวได้อย่างเป็นทางการ ซึ่งผลที่ได้กลายมาเป็นจักรวรรดิโรมัน ตำแหน่งจักรพรรดิมิใช่ตำแหน่งอย่างผู้เผด็จการโรมันที่ซีซาร์และซุลลาเคยรับตำแหน่งมาก่อนหน้านี้ ด้วยเขาได้ยุบตำแหน่งดังกล่าวเมื่อมหาชนโรมัน "ยอมรับให้เขามีอำนาจเผด็จการ" ตามกฎหมาย เอากุสตุสทรงมีอำนาจหลายประการที่มีอยู่ตลอดพระชนม์ชีพโดยได้รับความเห็นชอบจากวุฒิสภา รวมไปถึงตริบูนุสของสภาสามัญชนและเกงซอร์ พระองค์ทรงเป็นกงสุลจนกระทั่งปีที่ 23 ปีก่อนคริสต์ศักราช พระราชอำนาจสำคัญของพระองค์มาจากความสำเร็จทางการเงินและทรัพยากรซึ่งได้รับระหว่างการสงคราม การสร้างระบบอุปถัมภ์ตลอดทั้งจักรวรรดิ ความจงรักภักดีของนายทหารและทหารผ่านศึกจำนวนมาก อำนาจซึ่งได้รับจากวุฒิสภา และความเคารพจากประชาชน การที่พระองค์ควบคุมกองทัพโรมันส่วนใหญ่ได้ถือเป็นภัยติดอาวุธที่อาจใช้คุกคามวุฒิสภา โดยทำให้พระองค์สามารถบีบบังคับการตัดสินใจของวุฒิสภาได้ และด้วยความสามารถในการกำจัดคู่แข่งในวุฒิสภาโดยการใช้กำลัง วุฒิสภาที่เหลือจึงยอมอ่อนน้อมต่อพระองค์ การปกครองด้วยระบบอุปถัมภ์ อำนาจทางการทหาร และการสะสมตำแหน่งในระบบสาธารณรัฐเดิมได้กลายมาเป็นรูปแบบการปกครองสำหรับจักรพรรดิในเวลาต่อมา
จันทรุปราคาเต็มดวง ธันวาคม พ.ศ. 2554
จันทรุปราคาเต็มดวง ธันวาคม พ.ศ. 2554 เกิดขึ้นระหว่างเวลา 18.33.36 น. ถึง 00.29.57 น. ของวันที่ 10 ธันวาคม ตามเวลาในประเทศไทย สามารถสังเกตได้ในทวีปเอเชีย, ทวีปแอฟริกาด้านตะวันออก, ทวีปยุโรป , ทวีปอเมริกาเหนือ และฮาวาย
จันทรุปราคาครั้งนี้เป็นจันทรุปราคาเต็มดวงและอุปราคาสุดท้ายของ พ.ศ. 2554 หลังจากนี้ จะเกิดจันทรุปราคาเต็มดวงอีกครั้งในวันที่ 8 ตุลาคม พ.ศ. 2557 (ไม่นับจันทรุปราคาเต็มดวง 15 เมษายน พ.ศ. 2557 ซึ่งไม่เห็นในประเทศไทย)
อุปราคาครั้งนี้สามารถมองเห็นได้จากเกือบทั่วประเทศไทย เพราะเกิดในฤดูหนาว ยกเว้นภาคเหนือและภาคใต้ที่จะมองเห็นเป็นช่วง ๆ เพราะมีเมฆบดบัง
ในช่วงเกิดปรากฏการณ์ดวงจันทร์อยู่ในหกเหลี่ยมฤดูหนาวใกล้กับสามเหลี่ยมฤดูหนาว โดยมีกระจุกดาวลูกไก่อยู่เหนือดวงจันทร์ โดยดวงจันทร์โคจรอยู่ระหว่างกลุ่มดาวสารถีและกลุ่มดาววัว
เมนโรด
เมนโรด () เป็นสนามกีฬาฟุตบอลในย่านมอสไซด์ เมืองแมนเชสเตอร์ ประเทศอังกฤษ เคยเป็นสนามกีฬาเหย้าของแมนเชสเตอร์ซิตี ที่สโมสรได้ใช้ตั้งแต่ปี 1923 ถึง 2003 สนามเคยใช้เป็นสถานที่จัดการแข่งขันเอฟเอคัพ รอบก่อนรองชนะเลิศ ชาริตีชีลด์ นัดตัดสินลีกคัพและเพราะสนามมีความจุสนามมาก จึงได้รับฉายาอีกชื่อว่า เวมบลีย์ทางตอนเหนือ
อารัป
อารัป () เป็นบริษัทให้บริการด้านความเชี่ยวชาญเฉพาะทาง มีสำนักงานใหญ่อยู่ในลอนดอน สหราชอาณาจักร ให้บริการด้านวิศวกรรม การออกแบบ การวางผัง การจัดการโครงการ และบริการบริหารจัดการงาน ในด้านการสร้างสิ่งแวดล้อม ปัจจุบันบริษัทมีอยู่ในแอฟริกา อเมริกา ออสตราเลเซีย เอเชียตะวันออก ยุโรป และตะวันออกกลาง มีทีมงานมากกว่า 1 หมื่นคน มีสำนักงาน 92 แห่งใน 37 ประเทศ อารัปมีส่วนร่วมกับโครงการมากกว่า 160 ประเทศ
โรงเรียนแม่สันวิทยา
โรงเรียนแม่สันวิทยา (Maesun Witthaya School) เป็น โรงเรียนรัฐบาล ของ จังหวัดลำปาง ตั้งขึ้นเมื่อวันที่ 1 มิถุนายน 2519 ตั้งอยู่ที่ 114 หมู่ 1 ตำบลแม่สัน อำเภอห้างฉัตร จังหวัดลำปาง 52190
โรงเรียนแม่สันวิทยา (Maesun Witthaya School) เป็นโรงเรียนมัธยม ขนาดเล็ก ประจำตำบล ที่ตั้งของโรงเรียน 144 หมู่1 ตำบลแม่สัน อำเภอห้างฉัตร จังหวัดลำปาง ได้รับการก่อตั้งเมื่อ วันที่ 1 มิถุนายน 2519 มีเขตพื้นที่รองรับสองตำบล คือ ตำบลแม่สัน และตำบลเมืองยาว ได้รับการบริจาคที่ดิน 81 ไร่ 1 งาน 91 ตารางวา จาก กำนันเมือง เตชะอุ่น กำนันตำบลแม่สัน และนายเพ็ชร อินถานะ ผู้ช่วยอาจารย์ใหญ่ โรงเรียนห้างฉัตรวิทยา ช่วยกันสร้างอาคารเรียนชั่วคราว 1 หลัง ขนาด 6x36 เมตร ขณะนี้มีอาคารเรียนทั้งหมด 3 อาคาร อาคารเพชรวิทย์ อาคารวิจิตรบรรจง และอาคารนวมิมทร์เฉลิมราชย์
ราชมงคลเกมส์ ครั้งที่ 28
กีฬามหาวิทยาลัยเทคโนโลยีราชมงคลแห่งประเทศไทย ครั้งที่ 28 (ศรีวิชัยเกมส์) เป็นการแข่งขันกีฬาระหว่างนักศึกษามหาวิทยาลัยเทคโนโลยีราชมงคลทั้ง 9 แห่งทั่วประเทศไทย จัดขึ้นในระหว่างวันที่ 28 มกราคม - 3 กุมภาพันธ์ พ.ศ. 2555 ณ มหาวิทยาลัยเทคโนโลยีราชมงคลศรีวิชัย จังหวัดสงขลา
มีการแข่งขันทั้งสิ้น 16 ประเภทกีฬา คือ กรีฑา ว่ายน้ำ บาสเกตบอล ฟุตบอล วอลเลย์บอล เซปักตะกร้อ เทนนิส เบิลเทนนิส แบดมินตัน มวยสากลสมัครเล่น วอลเลย์บอลชายหาด เปตอง ลีลาศ หมากกระดาน ฟุตซอล ตะกร้อลอดห่วง
ตราสัญลักษณ์กีฬาศรีวิชัยเกมส์ ออกแบบโดย อาจารย์สุรพงษ์ ถาวโรจน์ คณบดีคณะสถาปัตยกรรมศาสตร์ ประกอบด้วย
การแข่งขันกีฬาราชมงคลเกมส์ ครั้งที่ 28 ได้กำหนดสัตว์นำโชคประจำการแข่งขัน คือ โนราห์กินรีศรีวิชัย มีลักษณะส่วนหัวเป็นมโนราห์ สวมเทริด และตั้งแต่ลำตัวลงมาเป็นกินรี ซึ่งหมายถึงความสามัคคีและการรวมตัวกันเป็นหนึ่งเดียวกันของคนไทย
ศรีวิชัยเกมส์ ใช้สนามแข่งขัน 2 แห่ง คือ
สรุปผลการแข่งขัน
แอนดรูว์ ลินคอล์น
แอนดรูว์ ลินคอล์น () เกิดเมื่อวันที่ 14 กันยายน ค.ศ. 1973 เป็นนักแสดงชาวอังกฤษ รับบทบาทในซีรีส์เรื่อง "This Life", "Teachers" และ "Afterlife" และภาพยนตร์เรื่อง "Love Actually" และ "Heartbreaker" เขาแสดงนำในซีรีส์ทางช่องเอเอ็มซี เรื่อง "The Walking Dead"
กัฟซา
กัฟซา () หรือ ก็อฟเศาะฮ์ () เป็นเมืองในประเทศตูนิเซีย มีประชากร 84,676 คน เป็นเมืองใหญ่อันดับ 9 ของประเทศ บริเวณที่ตั้งเมืองอยู่ในเขตโอเอซิส ปลูกมะกอกออลิฟ อินทผลัม และทำเหมืองแร่ฟอสเฟต มีพุน้ำร้อน
เอลเช
เอลเช () หรือ แอ็ลตช์ () เป็นเมืองในจังหวัดอาลิกันเต แคว้นบาเลนเซีย ประเทศสเปน จากข้อมูลประชากรในปี ค.ศ. 2008 มีประชากรประมาณ 228,300 คน เป็นเมืองมีประชากรเป็นอันดับ 3 ของแคว้นบาเลนเซีย (รองจากบาเลนเซียและอาลิกันเต) มีการปลูกอินทผลัม ผลิตน้ำมันมะกอก สบู่ รองเท้า เคยเป็นอาณานิคมของโรมันโบราณ ชาวมัวร์เข้าปกครองระหว่างคริสต์ศตวรรษที่ 8-13
มินาโกะ โคโตบูกิ
มินาโกะ โคโตบูกิ () เป็นนักพากย์และนักร้องจากจังหวัดเฮียวโงะ ประเทศญี่ปุ่น เธอเป็นที่รู้จักจากผลงานการพากย์โคโตบุกิ สึมุกิ ใน "เค-อง! ก๊วนดนตรีแป๋วแหวว"
มินาโกะเริ่มมีผลงานเพลงครั้งแรกจากเพลงเปิดและเพลงปิดของอนิเมะ "เค-อง! ก๊วนดนตรีแป๋วแหวว" ในเดือนเมษายน พ.ศ. 2552 และในเดือนเดียวกันนั้น เธอและนักร้องอีก 3 คนได้แก่อากิ โทโยซากิ, ฮารูกะ โทมัตสึ และอายาฮิ ทากางากิ ได้ร่วมกันก่อตั้งกลุ่มดนตรีสเฟียร์ขึ้นด้วยซิงเกิลแรกคือ "Future Stream"
คุนิโอะดอดจ์บอล (ฟามิคอม)
คุนิโอะดอดจ์บอล (; )หรือเรียกแบบภาษาญี่ปุ่นว่า เน็คเค็ทสึ โคโค ดอดจ์บอล บู () หมายความว่า "ชมรมดอดจ์บอลโรงเรียนมัธยมเน็คเค็ทสึ" เป็นเกมกีฬาดอดจ์บอล ที่ได้รับการผลิตโดยบริษัทเทคนอสเจแปน ซึ่งได้เปิดตัวในระบบฟามิคอมปี ค.ศ. 1989 โดยมีเค้าโครงมาจากเกมตู้ใน ค.ศ. 1987 ในชื่อเดียวกันกับเวอร์ชันในญี่ปุ่นและอเมริกา ซึ่งได้รับการพัฒนาโดยบริษัทเทคนอสเช่นเดียวกัน เกมมีรูปแบบคล้ายกับเวอร์ชันเกมตู้ และได้รับการเปิดตัวในประเทศญี่ปุ่นในฐานะเกมซีรีส์คุนิโอะ
ในประเทศญี่ปุ่น พีซีพอร์ตจากเวอร์ชันฟามิคอมของ "คุนิโอะดอดจ์บอล" ได้รับการเปิดตัวในวันที่ 17 ตุลาคม ค.ศ. 2003 ในงบราคาที่วางไว้ เกมนี้ได้รวมอยู่ใน "คุนิโอะคอลเล็คชั่น 1" ในระบบเกมบอยแอ็ดวานซ์ ซึ่งได้เปิดตัวใน ค.ศ. 2005 ทั้งเวอร์ชันฟามิคอม และเวอร์ชัน NES ของอเมริกา ได้รับการเปิดตัวในระบบวี เวอร์ชวลคอนโซล ใน ค.ศ. 2008 สำหรับแต่ละพื้นที่ของตน
ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์
ฮายาเตะ พ่อบ้านประจัญบาน! เดอะ มูฟวี่ รักกวน ๆ ป่วนถึงสวรรค์ () () เป็นภาพยนตร์การ์ตูนญี่ปุ่นที่สร้างจากผลงานมังงะและอนิเมะของเค็นจิโร ฮะตะ
นางิ ฮายาเตะ มาเรีย คายุระ ฮินะกิคุ อายุมุ จิฮารุ และ 3 สาวกรรมการนักเรียน เดินทางมาพักผ่อนในฤดูร้อนที่ต่างจังหวัดตามคำเชิญชวนของอายุมุ ถึงตอนแรกคุณหนูจะยอมมาด้วยดี แต่เมื่อมาถึง ก็เริ่มออกอาการงอแงเพราะไม่มีทั้งโทรทัศน์และเกมใดๆทั้งสิ้น ขณะที่ฮายาเตะเชิญชวนให้คุณหนูนางิลองมาชมทัศนียภาพของดอกทานตะวัน ก็ได้พบกับสาวน้อยผมสีเงินในชุดมิโกะสีขาวมาบอกกล่าวอะไรบางอย่าง แล้วหายตัวไปแบบทันทีทันใด ฮายาเตะจึงนึกเอะใจอะไรบางอย่างขึ้นมา คืนนั้น หลังหมดกิจกรรมเล่าเรื่องผีแล้วเข้านอน คุณหนูนางิเกิดอาการอยากเข้าห้องน้ำ แต่เพราะความกลัว จึงได้ร้องเรียกฮายาเตะออกมา ฮายาเตะได้ยินเข้าก็ชักชวนคุณหนูออกมาดูดาวซึ่งตามปกติจะหาดูไม่ได้ในเมือง ทันใดนั้นเอง สาวน้อยผมสีเงินก็ปรากฏตัวอีกครั้ง พร้อมกับนำพาฮายาเตะไปยังสถานที่แห่งหนึ่ง ซึ่งอยู่ในความทรงจำของฮายาเตะ...
น้ำตกดอยหมอก
น้ำตกดอยหมอก อยู่ในเขตอุทยานแห่งชาตินันทบุรี ในพื้นที่หมู่บ้านนาม่วง ตำบลเรือง อำเภอเมือง จังหวัดน่าน เป็นน้ำตกขนาดเล็ก ความสูง 3 ชั้น โดยแต่ละชั้นจะมีชื่อเรียกคือ ชั้นที่ 1 ตาดหมอก ชั้นที่ 2 ตาดกวาง และชั้นที่ 3 ตาดจ้อง น้ำตกดอยหมอกมีน้ำไหลตลอดทั้งปี มีความสวยงามในผืนป่าที่อุดมสมบูรณ์ เหมาะสำหรับเป็นที่พักผ่อนและเล่นน้ำ โดยฤดูฝนจะมีปริมาณน้ำมากและสวยงามกว่าฤดูอื่น ตัวน้ำตกอยู่ห่างจากตัวเมืองน่านประมาณ 20 กิโลเมตร
จากตัวเมืองน่านไปตามเส้นทางหลวงแผ่นดินหมายเลข 1091(น่าน - พะเยา) เลี้ยวซ้ายตรงทางเข้าหมู่บ้านนาท่อ ไปอีกประมาณ 5 กิโลเมตร
Metal Gear Rising: Revengeance
เมทัลเกียร์ ไรซิ่ง : รีเวนเจนซ์ (; ) เป็นเกมแอ็คชันลำดับถัดไปในซีรีส์เมทัลเกียร์ พัฒนาโดยแพล็ตตินัมเกมส์ และคุมการผลิตโดยฮิเดะโอะ โคะจิมะ สำหรับเครื่องเพลย์สเตชัน 3 เพลย์สเตชันวิต้า เอ็กซ์บ็อกซ์ 360 และวินโดวส์ ในช่วงแรกเกมนี้มีการประกาศผู้พัฒนาคือโคะจิมะโปรดักชันส์ ในชื่อว่าเมทัลเกียร์โซลิด:ไรซิง ซึ่งจะเป็นเกมแนวลอบเร้นผสมแอ็คชัน และมีเนื้อหาที่คาบเกี่ยวระหว่างเหตุการณ์ในภาคซันส์ออฟลิเบอร์ตี และกันส์ออฟเดอะเพทริออต ล่าสุดในเดือนธันวาคม ค.ศ. 2011 ก็ได้มีการแถลงข่าวถึงการเปลี่ยนชื่อเกม เนื้อหาหลัก และเปลี่ยนผู้พัฒนาเป็นแพลตตินัมเกมส์แทน
แม่น้ำยาโลมีตซา
แม่น้ำยาโลมีตซา (; ) เป็นแม่น้ำทางใต้ของประเทศโรมาเนีย ต้นน้ำเกิดจากภูเขาบูเชจี ไหลไปทางใต้และตะวันออก ลงสู่แม่น้ำดานูบ มีความยาว 417 กม.
แบบจำลองของบอร์
ในการศึกษาฟิสิกส์อะตอม แบบจำลองของบอร์ () ที่นีลส์ บอร์นำเสนอเมื่อปี ค.ศ. 1913 อธิบายถึงภาพของอะตอมว่าคือนิวเคลียสขนาดเล็กมากๆ ที่มีประจุบวก ล้อมรอบไปด้วยอิเล็กตรอนที่เคลื่อนที่เป็นวงโคจรกลมรอบนิวเคลียสนั้นในลักษณะที่คล้ายคลึงกับโครงสร้างของระบบสุริยะ แต่อาศัยแรงไฟฟ้าสถิตในการดึงดูดกันแทนที่จะเป็นแรงโน้มถ่วง ถือเป็นการพัฒนาแบบจำลองอะตอมยุคก่อนหน้านี้คือ แบบจำลองคิวบิก (1902) แบบจำลองขนมปังลูกเกด (1904) แบบจำลองดาวเสาร์ (1904) และแบบจำลองรัทเทอร์ฟอร์ด (1911) แบบจำลองของบอร์เป็นการปรับแต่งเชิงควอนตัมฟิสิกส์จากแบบจำลองของรัทเทอร์ฟอร์ด ดังนั้นแหล่งข้อมูลหลายแห่งอาจเรียกแบบจำลองทั้งสองนี้รวมๆ กันว่า "แบบจำลองรัทเทอร์ฟอร์ด-บอร์"
โอะริฮิเมะ
โอะริฮิเมะ หรือ เจ้าหญิงทอผ้า () อาจหมายถึง
อินเวอร์เนสส์
อินเวอร์เนสส์ () เป็นเมืองหลวงของภูมิภาคไฮแลนด์ ทางตะวันตกเฉียงเหนือของสกอตแลนด์ สหราชอาณาจักร ตั้งอยู่บนฝั่งแม่น้ำเนสส์ เป็นหนึ่งในเมืองในยุโรปที่มีการเจริญเติบโตเร็วที่สุด โดยประชากร 1 ใน 4 ของภูมิภาคไฮแลนด์ อาศัยอยู่ที่เมืองนี้ และติดอันดับ 5 ใน 189 เมืองในสหราชอาณาจักร ที่มีคุณภาพชีวิตดีที่สุด และสูงที่สุดในสกอตแลนด์
ไฮดราลโมซอรัส
ไฮดราลโมซอรัส (; ความหมาย"salt water lizard กิ้งก่าน้ำเกลือ") เป็นสัตว์เลื้อยคลานทะเล ที่มีคอยาวกลุ่ม เพลซิโอซอร์ ในยุคครีเทเชียส ชื่อเดิมของมันคือ อีลาสโมซอรัสสัตว์เลื้อยคลานทะเลที่มีคอยาว อีกชนิดหนึ่งในยุคครีเทเชียส มีชีวิตอยู่เมื่อ 84-80.5 ล้านปีที่แล้ว
ไฮดราลโมซอรัส สัตว์เลื้อยคลานในตระกูล อีลาสโมซอร์มีคอที่ยืดยาวเหมือนอีลาสโมซอรัสญาติของมัน ซึ่งมันสามารถใช้หาอาหาร ซึ่งเป็นสัตว์อื่นกินได้
ฟอสซิลหรือซากดึกดำบรรพ์ของไฮดราลโมซอรัสนั้นถูกค้นพบในอเมริกาเหนือที่แคนซัสซึ่งเป็นแหล่งค้นพบสัตว์เลื้อยคลานทะเลอื่นๆอีกด้วย
-ไดโนมาสเตอร์ ศึกเกมส์การ์ด อสูรล้านปีนำไฮดราลโมซอรัสไปทำเป็นการ์ดเผ่าน้ำรุ่น 3
พลังโจมตี: 1200 พลังป้องกัน:1200
ไทร์ (ประเทศเลบานอน)
ไทร์ () หรือ ศูร (; ฟินิเชีย: , '; , "Tzor"; ฮีบรูไทบีเรียส , '; แอกแคด: 𒋗𒊒, ; กรีก: , "Týros"; ; ) เป็นเมืองในเขตผู้ว่าการใต้ ทางตอนใต้ของประเทศเลบานอน มีประชากรราว 117,000 คน ในปี ค.ศ. 2003 ไทร์ตั้งอยู่บนฝั่งทะเลเมดิเตอร์เรเนียน อยู่ห่างจากเบรุตทางตอนใต้ราว 80 กิโลเมตร ชื่อของเมืองมีความหมายว่า หิน
ไทร์เป็นเมืองสำคัญของอาณาจักรฟินิเซีย ตั้งแต่ประมาณ 1,100-600 ปีก่อนคริสต์ศักราช ในสมัยโบราณได้รวมเกาะซึ่งมีอ่าวจอดเรือ 2 แห่ง ปัจจุบันกลายเป็นคาบสมุทรเนื่องจากพระเจ้าอะเล็กซานเดอร์มหาราชแห่งมาซิโดเนียทรงขยายทางข้ามเกาะในคริสต์ศตวรรษที่ 4 เป็นเมืองศูนย์กลางการค้ามานานหลายศตวรรษ เป็นศูนย์กลางวัฒนธรรมและมหาอำนาจทางทะเลของชาวฟินีเชีย มีชื่อเสียงในการผลิตผ้าไหม มีการกล่าวถึงเมืองนี้ในคัมภีร์ไบเบิลในรัชสมัยของกษัตริย์ไฮแรม (969-936 ปีก่อนคริสต์ศักราช) ถูกชนชาติต่าง ๆ เข้าครอบครองเรื่อยมาจนในคริสต์ศตวรรษที่ 7 ตกเป็นของพวกมุสลิม ใน ค.ศ. 1124 พวกนักรบครูเสดได้เข้ายึดเมืองและกลายเป็นเมืองหลักของอาณาจักรเยรูซาเลม จนตกเป็นของมุสลิมอีกครั้งใน ค.ศ. 1291
ไทร์ เป็นเมืองใหญ่เป็นอันดับ 4 ของประเทศเลบานอน เป็นท่าเรือที่สำคัญของประเทศ มีอุตสาหกรรมการท่องเที่ยว มีเมืองโบราณมากมายหลายแห่ง รวมถึงสนามกีฬาโรมันโบราณ ที่ติดอยู่ในรายชื่อมรดกโลกของยูเนสโกในปี ค.ศ. 1979
อาริสโตเน็ตเทส
อาริสโตเน็ตทีส (; ความหมาย:ว่ายน้ำอย่างดี(อังกฤษ:'best swimmer') เป็นสัตว์เลื้อยคลานทะเลที่มีชีวิตอยู่ในยุคครีเทเชียสตอนปลายมันเป็นสัตว์เลื้อยคลานทะเลขนาดใหญ่ในครอบครัวอีลาสโมซอร์พบในอเมริกาใต้และแอนตาร์กติกา
อาศัยหาปลา,หมึก,และสัตว์เลื้อยคลานทะเล อื่นๆที่ตัวเล็กกว่ากินเป็นอาหาร นอกจากนี้อาริสโตเน็ตทีสยังเป็นสปีชีส์ที่สูญพันธุ์ของ เพลซิโอซอร์ มันถูกตั้งชื่อโดย Cabrera ในปี 1941